Da Landkroas Neiburg-Schroomhausn (hochdeitsch: Landkreis Neuburg-Schrobenhausen) liegt im boarischn Regiarungsbeziak Obabayern und erstreckt si im Nordn vo de Auslaifa vom Oidmuih-Doi und da Fränkischn Alb üba de Donauniederung mit da Kreisståd Neiburg und am oogrenzendn Donaumoos in da Mittn vom Landkreis, bis zu de sandign Felda vo de Spargebauern auf'm Donau-Isar-Hüglland um Schroomhausn im Südn vom Landkroas. In dera Gengad werd boarisch gredt.